Stanovisko predsedov poľnohospodárskych výborov parlamentov 10 nových členských štátov, ktoré prijali na zasadnutí 20. októbra 2005 v Budapešti

   Účastníci zasadnutia sa zhodli, že je v ich spoločnom záujme, aby sa čo najskôr prijali finančné perspektívy EÚ pre roky 2007 – 2013 a aby sa v rámci tohto záujmom poľnohospodárskeho a regionálneho rozvoja pripísala taká váha, akú si zaslúžia. 

Nasledujúce stanoviská a spoločné názory sa prijali na zasadnutí predsedov výborov v súvislosti s diskutovanými bodmi agendy:

O čo najrýchlejšom prijatí finančných perspektív pre roky 2007 - 2013 a zabezpečení zdrojov potrebných na dosiahnutie rovnakej úrovne:
Vzhľadom na tlak prerozdeľovania dotácií spôsobeného rozšírením je akékoľvek zníženie dotácií pre poľnohospodársky sektor a regionálny rozvoj neprijateľné. Podľa nášho názoru je možné reformy vykonať až po dokončení dopadových štúdií luxemburských rozhodnutí a po skončení prechodného obdobia. 

O riadení intervenčných zásob obilnín:
Navrhujeme zmeniť obchodnú politiku v súvislosti s riadením intervenčných zásob obilnín; externý a interných predaj intervenčných zásob by sa mal urýchliť. 

O  časovom harmonograme rozhovorov Svetovej obchodnej organizácie a o cukrovej reforme:
Máme záujem o reformu trhu s cukrom, pričom táto reforma musí zohľadniť sociálne, environmentálne a ekonomické dôsledky.
Pri zohľadnení vyššie uvedeného  podporujú zástupcovia odborných výborov 10 nových členských štátov  omnoho pomalší reformný proces. 
Účastníci zasadnutia nesúhlasia s takmer 40 % cenovým zníženom, pokiaľ nie je kompenzované. 
Účastníci zasadnutia sú názoru, že prijateľná je iba kompenzačná hodnota vyššia, ako ju navrhuje Komisia – 60 %, t.j. najmenej 80-90 %. Podporujú myšlienku, že časť kompenzácií by mohli dostať tiež výrobcovia, ak sa zohľadnia všetky ich investície v poslednom období.     
Pokiaľ ide o maďarskú stranu, nepovažujeme rozhodnutie prijaté pred decembrovým kolom Svetovej obchodnej organizácie v Hongkongu za opodstatnené. 
Rozhodnutia o budúcnosti sektoru sa musia prijímať s primeraným zohľadnením všetkých externých a interných faktorov. 

O reforme CAP a o doplnenom nariadení SAPS:
Nemáme záujem o ďalšie zmeny v súčasnosti platných nariadeniach. Zavedenie zmien nie je naším záujmom, dokonca aj keď sa nás do roku 2013 priamo netýkajú, pretože 30 % priamych platieb sa vypláca z národných fondov už teraz. 
Smernica Rady 1782/2003 priznáva určitú pôsobnosť krokov členským štátom v súvislosti s načasovaním úprav reforiem. 
Budú zrejme potrebné  zvláštne konzultácie s Európskou komisiou, aby sa mohol zaviesť systém SPS pri zohľadnení špeciálnych okolností nových členských štátov. 
Je spoločným záujmom nových členských štátov, aby uviedli do súladu svoje stanoviská ohľadne tejto otázky a preskúmali možnosti spoločného postupu. 

O opatreniach zameraných na účinnejšiu propagáciu nosičov alternatívnych energií:
Väčšie rozšírenie nosičov alternatívnych energií môže pomôcť pri riadení trhových porúch.
V prípade tekutých energetických nosičov, aby sa dosiahli zjednotené palivá, bolo by vhodné zaviesť jednotný rozpis EÚ  a čo najskôr prijať súvisiace daňové nariadenia. Bolo by vhodné požiadať Európsku komisiu, aby vypracovala SAPS.   

O zabezpečení kvality a o ochrane určenia pôvodu:
Chceli by sme, aby sa názov vyrábajúcej krajiny a výrobcu uvádzal na štítkoch čo najširšieho spektra výrobkov. Táto požiadavka EÚ by sa mala uplatňovať tiež na výrobky  z tretích krajín.   
Musíme rozšíriť rozsah výrobkov, na ktoré sa vzťahuje ochrana pôvodu.
Vo všetkých členských štátoch Európskej únie by mal platiť jednotný systém bezpečnosti potravín a zabezpečenia kvality.
Pravidelne musíme preskúmať systém klasifikácie a posúdenia rizík bezpečnosti potravín  a tiež limitné hodnoty zvyškových látok. 

Pán Christos Mavroleordatos
Predseda stáleho výboru parlamentu pre poľnohospodárske a prírodné zdroje, Cyprus

Pán Ladislav Skopal
Predseda výboru pre poľnohospodárstvo
Česká republika

Pán Arnold Kimber
Predseda výboru pre poľnohospodárske záležitosti
Estónsko

Pán Sándor Magda
Predseda výboru pre poľnohospodárstvo
Maďarsko

Pán Alojz Sok
Predseda výboru pre poľnohospodárstvo, lesníctvo a potraviny
Slovinsko

Pán Jonas Jagminass
Predseda poradného výboru pre poľnohospodárske záležitosti
Litva

Pán Tibor Cabaj
Predseda poľnohospodárskeho výboru
Slovenská republika

Lotyšsko a Poľsko sa zúčastnili. Neboli však zastúpení predsedami parlamentných výborov.

Pán Andris Capans
Vedúci úradu Výboru pre ekonomický, poľnohospodársky, environmentálny a regionálny rozvoj, vyšší poradca
Lotyšsko

Pani Malgorzata Chachowska
Druhá tajomníčka
Poľsko